АҞӘА, жәабран 15 – Sputnik. Ацәыргақәҵатә зал хадаҿы иаатит Владислав Арӡынба ибаҟа апроект аконкурс азы аекспозициа. Аекспозициахь инагоуп аусумҭақәа хԥа.
Амонументалтә ҟазаразы Аҳәынҭқарратә комиссиа амаӡаныҟәгаҩ Ирма Цәеиԥҳа илҳәеит абаҟазы критерик шалкаамыз, архитекторцәа рхатә гәаанагара аадырԥшуан ҳәа.
"Концепциак ҟаҳамҵеит, архитекторцәа рхатә знеишьа аадырԥшуан. Апроекттә усумҭақәа хԥа ӡыргоуп", - ҳәа лҳәеит Цәеиԥҳа.
Аконкурсантцәа рыхьӡқәа ҳәамызт аусумҭа ахәшьара иаша аҭаразы.
"Апроектқәа рыхԥагь изтәыз рыхьӡ ҳәамызт, номерла иқәыргылан. Акомиссиа алахәылацәа рыхәшьара авторцәа рыхьӡқәа ирыдырҳәаломызт, аусумҭа ахаҭа акәын ахәшьара зырҭоз", - ҳәа лҳәеит лара.
Иара убасгьы Цәеиԥҳа илҳәеит Акультура аминистрра асаит аҿы онлаин-бжьыҭира шымҩаԥгахо: жәабран 15 асааҭ 18:00 инаркны жәабран 21, асааҭ 12:00 рҟынӡа.
"Изҭаху зегьы аусумҭақәа рбар рылшоит Акультура аминистрра асаит аҿы, рыбжьы рҭиир ауеит проектк азы. Ацәыргақәҵатә зал аҿы аекспозициа ҟалоит жәабран 21 рҟынӡа", - лҳәоит Цәеиԥҳа.
Владислав Арӡынба – аҵарауаҩ, аполитик, Аԥсны Раԥхьатәи ахада. Иара ареспублика ахадараҿы дгылан реиҳа иуадаҩыз аамҭақәа рзы, иахьатәи Аԥсны аҳәынҭқарра дашьаҭаркҩуп. 1989 шықәса рзы Владислав Арӡынба СССР жәлар рдепутатси СССР Иреиҳаӡоу Ахеилак адепутатси далхын. Аԥсны жәлар Рџьынџьтәылатә еибашьраан амилаҭ-хақәиҭратә қәԥара ахадараҿы дгылеит. 1994 шықәсазы Владислав Арӡынба Аԥсны ахадас далхын, 1999 шықәсазы аҩынтә раан Аԥсны ахадас дҟалеит.
Иналукааша аԥсуа политик, аҳәынҭқарра аргылаҩ Владислав Арӡынба иԥсҭазаара далҵит 65 шықәса дшырҭагылаз, хәажәкыра 4, 2010 шықәсазы.
Иара убас шәаԥхьар ҟалоит:
Владислав Арӡынба иажәеи иаамҭеи
Избанзар ажәлар игәра ргон: Арӡынба Аԥсны Иреиҳаӡоу Ахеилак ахантәаҩыс дшалырхыз
АҞӘА, хәажәкыра 5– Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 234-ҩык атестқәа рзыҟаҵан, урҭ рахьтә 21-ы акоронавирус рцәа ишалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 34-ҩык, урҭ рахьтә 21-ы акоронавирус адиагноз рзышьақәыргылоуп, рҭагылазаашьа бааԥсуп фҩык, ибжьаратәуп -16-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 14-ҩык апациентцәа, Очамчыра ирхәышәтәуеит фҩык, Тҟәарчалтәи ахәышәтәырҭаҿы - хҩык, Гагратәи ахәышәтәырҭаҿы - жәаҩык.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит аҿкычымазара рымкырц азы иахәҭоу аԥҟарақәа зегьы ирықәныҟәаларц.
Акоронавирус иазку ажәабжьқәа зегьы шәрыԥхьар ҟалоит абра>>
Аҟәа имҩаԥысит "Ақыҭанхамҩа аҿиареи, аинновациеи рзы ацентр" захьӡу анаплак ҿыц аалыҵ аӡыргара иазкыз аусмҩаԥгатә. Аӡыргарахь инаган еиуеиԥшым ахәаҷа-маҷақәа рнырҵәаразы рхы иадырхәо ҩынҩажәа рҿынӡа ахәшәқәа. Аиҿкааҩцәа излазгәарҭо ала, ари коммерциатә проектуп. Уи напхгара аиҭоит ақыҭанхамҩа ԥасатәи аминистр Амиран Какалиа.
Шәазыӡырҩы аудио.